(Ortografía tradicional) Aretak chakꞌab chic,
ru tijoxelab ri Jesús xekaj bi chuchiꞌ ri mar.
Xeboc cꞌu pa jun barco,
xquichaplej binem puwiꞌ ri mar rech quekꞌax pa Capernaum.
Sibalaj kꞌekum chic,
ri Jesús cꞌut mäjaꞌ cätzelej lok pa ri juyub.
Xak teꞌtalic xpe jun nimalaj quiäkikꞌ.
Xewalij cꞌu nimak tak uwojaꞌ puwiꞌ ri mar rumal.
Aretak qui binibem chi job o wakib kilómetros,
xquil ri Jesús petinak tajin cäbin puwiꞌ ri jaꞌ.
Nakaj chic cꞌo wi che ri barco,
xquixej cꞌu quib che.
Are cꞌu ri Jesús xubij chque:
¡In riꞌ,
mixej baꞌ iwib!
—xcha riꞌ chque.
Te riꞌ ri e areꞌ xequicotic,
xquibij che ri Jesús chi cäpaki cucꞌ pa ri barco.
Chanim cꞌut xeopan pa ri tinimit jawijeꞌ ri benam wi que.